Kilpailusäännöt 2015

§1.

Kilpailuun osallistuvien kirjojen tulee soveltua näkövammaisille (sokeille tai heikkonäköisille) 3–12-vuotiaille lapsille.

§2.

Kirjan tekijänoikeudet tulee olla selvät. Kirjan teksti voi perustua kansansatuun tai se voi olla itse sepitetty tarina.

Painettujen kirjojen tekstin käyttäminen edellyttää luvan kysymistä alkuperäisen kirjan oikeudenomistajilta (teksti ja kuva). Tämä tulee kirjallisesti todistaa.

Kaikkien kilpailuun osallistuvien kirjojen tulee olla lopullisia ja valmiita teoksia. Keskeneräisiä työversioita ei hyväksytä.

§3.

Kirjojen sidonnan, tekstien ja kuvituksen tulee olla valmiita. Seuraavat seikat tulee huomioida:

– **Kuvituksena** hyväksytään eri materiaaleista kootut kollaasikuvat, lämmön avulla tuotetut kohokuvat, tekstiileistä ommellut kuvat jne.

– **Tekstin** tulee olla riittävän suurikokoista (fontin koko vähintään 16) ja lisäksi sen tulee olla pistekirjoituksena.

– **Sidonnan** pitää olla vahva ja sallia kirjan avaamisen kokonaan levälleen.

– **Värien** ja **kontrastien** tulee stimuloida heikkonäköisen lapsen näköä.

– **Kielen** tulee olla hyvää ja virheetöntä.

– **Käännökset**: tuomaristo lukee kirjan tekstin käännettynä – kirjat, joita on hankala kääntää, esimerkiksi aakkoskirjat, laulukirjat ja runokirjat ovat siten kielletty.

– **Kopiointi** tulee olla mahdollista. Kirjaa on voitava valmistaa muutamia kappaleita. Kuvien materiaalien tulee olla saatavissa helposti ja suurina määrinä.

– **Koululaisen oppi- ja tehtäväkirjat eivät saa osallistua**

– **Kirjan koko ei saa olla suurempi kuin A4** (30 cm x 21 cm)

§4.

Niistä kirjoista, jotka raati on valinnut lähetettäväksi loppukilpailuun, tulee olla kirjan mukana täydellisesti täytetty osallistumislomake ja kirjan tekstin käännös englanniksi.

§5.

Aiempina vuosina Typhlo & Tactus-kilpailuun osallistuneet kirjat eivät saa osallistua kilpailuun.

§6.

Eurooppalainen tuomaristo koostuu 8. maasta (Ranska, Belgia, Italia, Alankomaat, Puola, Tsekki, Iso-Britannia ja Suomi). Tuomaristo valitsee 1., 2., ja 3. palkinnon saajat.

Tämän lisäksi jokainen tuomariston jäsen valitsee oman suosikkinsa kaikista kilpailukirjoista.

§7.

Tuomariston puheenjohtaja ilmoittaa kilpailun tulokset kilpailun loputtua ja jokainen palkittu saa kunniakirjan. Voittajalle annetaan palkintoesineen lisäksi myös rahapalkinto.

Palkinnot luovutetaan oman paikallisen yhteisorganisaation toimesta voittajille.

§8.

Kilpailuun osallistuneista kirjoista voidaan julkaista kuvia Tactus-verkkosivuilla ja markkinointimateriaaleissa.

§9.

Kilpailun tulokset äänimäärineen lähetetään kunkin maan yhteysorganisaatiolle 15 päivän kuluessa tulosten julkistamisesta. Kymmenen parhaan joukkoon yltäneiden kirjojen tekijät saavat yksityiskohtaisen palautteen tuomareilta.

§10.

Kilpailutyöt lähetetään takaisin yhteysorganisaatioihin 30 päivän kuluessa tulosten julkistamisesta, voittajakirjaa lukuun ottamatta.

§11.

Kilpailun järjestäjä ei ole vastuussa valintaprosessin tai kuljetuksen aikana kirjoille tapahtuvista vahingoista. Järjestäjä ei myöskään vastaa kuljetuksen aikana kadonneista kirjoista.

§12.

Kilpailun johtajana toimii Claudette Kraemer ja varajohtajana Philippe Claudet. He eivät osallistu tuomarointiin.